Λαίδη Ιωάννα Σίμορ

Η λαίδη Ιωάννα Σίμορ, αγγλ.: Lady Jane Seymour (π. 1541 – 19 Μαρτίου 1561) ήταν συγγραφέας κατά τον 16ο αι. στην Αγγλία, μαζί με τις αδελφές της, λαίδη Μαργαρίτα Σίμορ και Άννα Σίμορ κόμισσα του Γουόρικ.  Ήταν παιδιά του Εδουάρδου Σίμορ 1ου δούκα του Σόμερσετ, ο οποίος από το 1547 ήταν ο λόρδος Προστάτης της Αγγλίας μετά το τέλος του Ερρίκου Η΄ της Αγγλίας και κατά την ανηλικότητα του εξαδέλφου της Ιωάννας, βασιλιά Εδουάρδου ΣΤ΄. Βαπτίστηκε στις 22 Φεβρουαρίου 1541, οι νονές της ήταν η λαίδη Μαρία (Α΄) (η κόρη του βασιλιά, που εκείνη την εποχή ανακηρύχθηκε νόθη, αλλά αργότερα έγινε βασίλισσα) και η Αικατερίνη Χάουαρντ, 5η σύζυγος του Ερρίκου Η΄, και βασίλισσα εκείνη την εποχή. Ορισμένες πηγές λένε ότι ο Τόμας Κρόμγουελ ήταν ο ανάδοχός της, αλλά αυτό δεν μπορεί να είναι σωστό, καθώς είχε εκτελεστεί το προηγούμενο έτος. Η Ιωάννα ήταν επομένως η ανιψιά της 3ης συζύγου του Ερρίκου Η΄, της βασίλισσας Ιωάννας Σίμορ, από την οποία πιθανότατα πήρε το όνομά της. Ήταν η μόνη μάρτυρας του μυστικού γάμου του αδελφού της Εδουάρδου με τη λαίδη Αικατερίνη Γκρέυ (πιθανή διάδοχο της βασίλισσας Ελισάβετ Α΄) το 1560.

Οι λογοτεχνικές φιλοδοξίες των αδελφών Σίμορ μπορούν να εντοπιστούν στην παιδική τους ηλικία, όπου έλαβαν ουμανιστική εκπαίδευση. Κατά τη διάρκεια της ανατροφής τους, οι αδελφές διδάχθηκαν από τον John Crane και τον Nicholas Denisot, έναν Γάλλο ουμανιστή και ποιητή των Πλειάδων, στα γαλλικά και τα λατινικά  . Από μικρή ηλικία, οι λογοτεχνικές τους φιλοδοξίες ήταν γνωστές σε όλους, επιστολές όπως αυτή που έγραψαν η Mαργαρίτα και η Ιωάννα στον εξάδελφό τους Eδουάρδος ΣΤ΄, ευχαριστώντας τον για το «λογοτεχνικό του δώρο», και μια επιστολή που έγραψε η Ιωάννα στα λατινικά ευχαριστώντας τον Bucer και τον Fagius, που έστειλαν βιβλία σε αυτήν και τις αδελφές της, βοηθούν περαιτέρω στην απόδειξη των λογοτεχνικών τους φιλοδοξιών. Oxford Dictionary of National Biography, Seymour, Lady Jane (1541–1561), writer, by Jane Stevenson Καθώς μεγάλωναν, οι τρεις αδελφές έτειναν να συνεργάζονται, με το πιο διάσημο έργο τους να είναι μια συλλογή 103 λατινικών δίστιχων, το Hecatodistichon, για τον τάφο της Mαργαρίτας των Βαλουά, βασίλισσας της Ναβάρρας και επίσης συγγραφέα, η οποία εκδόθηκε το 1550.

Η Ιωάννα Σίμορ απεβίωσε το 1561, σε ηλικία 20 ετών, πιθανώς από φυματίωση. Τάφηκε στο αβαείο του Γουέστμινστερ στις 26 Μαρτίου. 

 Αναφορές 

Κατηγορία:Οικογένεια Σίμορ